“O‘ZBEKISTON RESPUBLIKASINING TAShQI IQTISODIY FAOLIYATI TO‘G‘RISIDA”GI O‘ZBEKISTON RESPUBLIKASINING QONUNIGA O‘ZGARTIShLAR VA QO‘ShIMChALAR KIRITISh HAQIDA

O‘zbekiston Respublikasi Oliy Kengashi tomonidan 1991-yil 14-iyunda qabul qilingan “O‘zbekiston Respublikasining tashqi iqtisodiy faoliyati to‘g‘risida”gi O‘zbekiston Respublikasining Qonuniga (O‘zbekiston Respublikasi Oliy Kengashining Axborotnomasi, 1991-yil, № 8, 182-modda) quyidagi o‘zgartishlar kiritilsin:
 1. Birinchi moddaning birinchi satridagi “O‘zbekiston Respublikasining tashqi iqtisodiy faoliyati” degan so‘zlar “Tashqi iqtisodiy faoliyat” degan so‘zlar bilan, “tashqi iqtisodiy hamkorlik o‘rnatishga” degan so‘zlar esa “o‘zaro foydali hamkorlik o‘rnatishga” degan so‘zlar bilan almashtirilsin.
 2. 3-modda chiqarib tashlansin. Keyingi moddalarning tartib raqami tegishli ravishda o‘zgartirilsin.
 3. 4-moddadagi “va SSSR” degan so‘zlar chiqarib tashlansin.
 4. 6-moddadagi “SSR Ittifoqi ixtiyoriga berilgan masalalarda SSSR Qonunlari” so‘zlari chiqarib tashlansin.
 5. 7-modda quyidagi tahrirda bayon etilsin:
 Qoraqalpog‘iston Respublikasining tashqi iqtisodiy faoliyat sohasidagi vakolatlari Qoraqalpog‘iston Respublikasining Konstitutsiyasi va qonunlari bilan belgilanadi”.
 6. 10-moddaning ikkinchi qismidagi “sovet fuqarolari” degan so‘zlar “O‘zbekiston Respublikasining fuqarolari” degan so‘zlar bilan almashtirilsin.
 7. 11-moddaning sarlavhasidagi va birinchi qismidagi “va SSR Ittifoqi” degan so‘zlar chiqarib tashlansin.
 Shu moddaning ikkinchi qismidagi “yoxud SSSRning savdo yoki boshqa vakolatxonalari huzurida respublika vakolatxonalari” degan so‘zlar chiqarib tashlansin.
 8. 12-moddaning birinchi qismi quyidagi tahrirda bayon etilsin:
 “O‘zbekiston Respublikasi hududida uning qonunlariga muvofiq chet el investitsiyasi ishtirokidagi korxonalar, O‘zbekiston Respublikasi va xorijiy davlatlarning yuridik shaxslari hamda fuqarolari ishtirokida xalqaro iqtisodiy tashkilotlar va moliya tashkilotlari tuzilishi mumkin”.
 12-moddaning to‘rtinchi qismi quyidagi tahrirda bayon etilsin:
 “O‘zbekiston Respublikasida erkin iqtisodiy zonalar tuzilishi mumkin, bu zonalarda xo‘jalik faoliyatini amalga oshirish shartlari O‘zbekiston Respublikasi qonunlari bilan belgilanadi”.
 9. 13-moddaning yettinchi xatboshisidagi “SSSR davlat chegarasi orqali” degan so‘zlar chiqarib tashlansin.
 10. 17-moddaning birinchi qismidagi “6-moddasida” degan so‘zlar “5-moddasida” degan so‘zlar bilan almashtirilsin.
 11. 18-moddaning birinchi qismidagi “O‘zbekiston Respublikasi” degan so‘zlar “davlat” degan so‘z bilan almashtirilsin.